Ligue 1

Ligue 1 (predtým Division 1 a tiež nazývaná ako Le Championnat) je najvyššia francúzska profesionálna futbalová súťaž ktorá sa hrá pravidelne od roku 1932. Nižšia liga je Ligue 2. Ligu tvorí celkovo 20 klubov ktoré od augusta do mája súťažia o francúzsky titul. Každý tím odohrá počas sezóny 38 zápasov a celkovo sa odohrá až 380 zápasov. Zápasy sa odohrávajú zvyčajne v sobotu a nedeľu, občas aj cez pracovné dni. Liga má počas sezóny prestávku ktorá začína pravidelne víkend pred Vianočnými sviatkami a končí druhý januárový víkend.

Ligue 1 bola prvýkrát odštartovaná 11. september 1932 pod názvom National ale potom ju premenovali na Division 1. Od roku 2002 má terajší názov Ligue 1. Liga je všeobecne známa dobrým organizovaním, kompletným a dôsledných presadzovaným pravidiel a riešením a zabraňovaním korupčných škandálov. Najvyššia francúzska liga čelila trom veľkým korupčným škandálom v roku 1933 FC Antibes, v päťdesiaty rokoch 20. storočia FC Red Star Saint-Ouen a v roku 1993 veľkoklub Olympique de Marseille.

Najviac ligových titulov má AS Saint-Étienne, celkovo 10. Aktuálny víťazi sezóny 2020/21 je Lille OSC, ktorý získali celkový štvrtý titul, prvý od sezóny 2010/11.

Dejiny

Začiatok 
Pred rokom 1930 sa vo Francúzsku nehral profesionálny futbal. V júli 1930 národný koncil Francúzskej futbalovej federácii hlasoval o podpore profesionálneho futbalu. Hlasovanie dopadlo 128 – 20 za. Zakladateľmi francúzskeho profesionálneho futbalu sú Georges Bayrou, Emmanuel Gambardella, a Gabriel Hanot. Profesionálne sa začalo hrať od roku 1930.

Za účelom úspešne vytvoriť profesionálnu ligu, federácia obmedzila ligu na dvadsať klubov. Aby sa mohol prvého ročníka zúčastniť hocijaký klub, musel splniť tri dôležité kritéria:
 Musel dosahovať v minulosti dobré výsledky
 Musel byť finančne dobre zabezpečený
 Musel mať v tíme aspoň 8 profesionálnych hráčov
S týmito podmienkami súhlasilo viacero tímov, ako napr. RC Strasbourg, RC Roubaix, Amiens SC a Stade Français Paris. Niektoré nesúhlasili, ako napr. Stade Rennais FC a Olympique Lillois kvôli obavám z úpadku tímu na profesionálnej úrovni a konfliktom záujmom medzi týmito dvoma tímami. Napokon mnoho klubov prijalo profesionálnu ligu, lenže kluby zo severu RC Strasbourg, RC Roubaix a Amiens SC neuznali ligu kvôli novým požiadavkám, hoci FC Mulhouse, Excelsior AC Roubaix, FC Metz, a Fives ju akceptovali. Ale kluby na juhu Francúzska ako napr. Olympique de Marseille, Hyères FC, SO Montpellier, SC Nîmes, AS Cannes, FC Antibes a OGC Nice ju prijali bez výhrad.

Zavedenie profesionálnej ligy 
Prvý ročník profesionálnej futbalovej ligy vo Francúzsku sa začala ročníkom 1932/33. Zúčastnilo sa ho dvadsať mužstiev: FC Antibes, CA Paris, AS Cannes, Club Français, Excelsior AC Roubaix, SC Fives, Hyères FC, Olympique de Marseille, FC Metz, FC Mulhouse, OGC Nice, Nîmes Olympique, Olympique Alès, Olympique Lillois, Racing Club de France, Red Star Olympique, Stade Rennais FC, FC Sochaux-Montbéliard, FC Sète a SO Montpellier. Týchto dvadsať tímov bolo rozdelených do dvoch desať členných skupín z ktorej víťaz postúpil do finále a posledný traja zostúpili do Division 2. Finálový zápas sa uskutočnil na neutrálnej pôde Stade olympique Yves-du-Manoir. Prvá finále sa uskutočnilo 14. mája 1933 medzi víťazom skupiny A Olympique Lillois a víťazom skupiny B AS Cannes. FC Antibes pôvodný víťaz skupiny B bol obvinený z podplácanie Francúzskej futbalovej asociácie, a bol diskvalifikovaný. Vo finále vyhral Olympique Lillois a stal sa prvým profesionálnym víťazom Francúzska. V nasledujúcej sezóne liga zlúčila dve skupiny na jednu zo štrnástymi účastníkmi. A liga si zmenila názov z National na Division 1. Pre sezónu 1934/35 liga zverejnila celkový rozpis zápasov medzi klubmi a zvýšila počet klubov na šestnásť. Tento počet účastníkov vydržal do sezóny 1938/39.

Kvôli druhej svetovej vojne bola liga pozastavená francúzskou vládou a futbalovým zväzom Ligue, ale kluby pokračovali v regionálnych súťaženiach. Počas vojnových šampionátoch bol zrušený profesionalizmus Vichystickým režimom a kluby sa museli zúčastniť dvoch regionálnych líg pomenovaných Zone Sud a Zone Nord. Kvôli týmto dvom ligám, ktoré neboli v žiadnej francúzskej futbalovej asociácii. Preto asociácie LFP a FFF rozhodli, že medzi vojnovými rokmi 1939 – 1945 nebudú uznaní žiadni ligový víťazi. Po vojne sa zákaz účinkovania profesionálnych klubov zrušil a liga sa rozšírila na osemnásť mužstiev. Naposledy sa v sezóne 1965/66 rozšírila na dnešných dvadsať účastníkov. V roku 2002 sa liga premenovala z Division 1 na súšasné Ligue 1.

Formát súťaže 
Každý rok hrá o titul 20 mužstiev, zvyčajne od augusta do mája. Každý s dvadsiatych mužstiev odohrá priebehu sezóny s ďalšími klubmi dva zápasy, jeden doma a druhý vonku (ale za zvláštnych okolnosti aj niekde inde ako keď Lille hostil Lyon na Stade de France v roku 2007 a 2008), spolu 38 zápasov. Za víťazstvo sa udeľujú tri body, za remízu 1 bod a za prehru sa neudeľuje žiaden. Tímy sa zoradia do ligovej tabuľke na základe počtu získaných bodov, v prípade rovnosti bodov rozhoduje gólový rozdiel a nakoniec počet strelených gólov. Na konci sezóny mužstvo s najväčším počtom bodov získa ligový titul. V prípade rovnosti všetkých aspektov vrátane vzájomných zápasov sa uskutoční na neutrálnej pôde rozhodujúci zápas. Tri mužstvá s najnižším počtom získaných bodov zostupujú do nižšej súťaži Ligue 2 najlepšie tri mužstvá s tejto ligy ich nahradia v najvyššej.

Európska kvalifikácia 
V súčasnosti podľa UEFA koeficientu traja najlepší v lige postupujú do Ligy majstrov a z nich prvý dvaja hneď do skupinovej fázy a tretí musí absolvovať kvalifikáciu. Štvrtý a piaty si zaručia kvalifikáciu do Európskej ligy a tiež víťazi francúzskych pohárov Coupe de France a Coupe de la Ligue. Šiesty tím sa dostane do Európskej konferenčnej ligy. Tiež môže dostať jeden klub miestenku do Európskej ligy vďaka UEFA Fair Play rankingu, ktorý určí jednu ligu s najlepším športovým správaním.

Kluby 
Od sezóny 1932/33 do 2021/22 sa zúčastnilo celkovo 74 klubov. Aktuálne Olympique de Marseille, OGC Nice a Stade Rennais FC sa zúčastnili všetkých ročníkov Ligue 1. Klub Paris Saint-Germain nikdy nezostúpili z najvyššej francúzskej ligy.

Účastníci sezóny 2021 - 22 

a: Od začiatku v Ligue 1
b: Nikdy nezostúpili z Ligue 1

Víťazi

Podľa počtu víťazstiev

Tabuľky hráčov

Ocenenia

Trofej 
Aktuálnu trofej Ligue 1 zdizajnoval francúzsko-argentínsky umelec Pablo Reinoso. Trofej sa odovzdáva od sezóny 2006 – 2007. Predchádzajúca trofej pre víťaza ligy sa odovzdávala len päť rokov. Názov trofej sa vyberala s 9 000 návrhov z ktorých sa online hlasovalo a nakoniec s vyše polovice získaných hlasov bol vybraný názov L'Hexagoal. Prvý klub ktorý túto trofej získal bol Lyon.

Ročné a mesačné 

Na konci roka sa udeľujú ocenenia pre najlepšieho hráča, najlepší mladý hráč roka, najlepšieho brankára a trénera roka. A tiež sa udeľuje gól a zostava roka. Tiež sa udeľuje každý mesiac ocenenie hráč mesiaca. Všetky tieto ocenenia sa odovzdávajú aj v Ligue 2.

Externé odkazy 
 Oficiálna web stránka (anglicky)

 
Francúzske futbalové súťaže
Najvyššie národné futbalové súťaže
Futbalové súťaže v Európe